توناوکون افغانستان پایتختی کابلده عبدالعلی مزاری نینگ وفاتی نینگ ییگیرمه تورتینچی ییل لیگی مناسبتی بیلن ترتیب لنگن مراسم گه قره ته اویوشتیریلگن راکتی هجوم عاقبتیده جان بیرگن کیشی لر سانی 11 گه کوتریلیب کیتدی.
افغانستان ایچکی ایشلر وزیرلیگی سوزچیسی نصرت رحیمی عینی دمده اوشبو حادثه عاقبتیده 95 کیشی نینگ یره لنگن لیگی نی بیلدیردی.
توناوکون ساغلیق نی سقلش وزیرلیگی سوزچیسی وحید الله مایار, اوشبو حادثه عاقبتیده 3 کیشی نینگ جان بیرگن لیگی و 22 نفر نینگ ایسه یره لنگن لیگی نی بیلدیرگن ایدی.
خوددی شوو مراسم گه حامد کرزی, عبدالله عبدالله, محمد محقق و حنیف اتمر سنگری سیاستچی لر اشتراک قیلگن ایدی.
مذکور حادثه عاقبتیده حنیف اتمر نینگ 8 نفر قوریقچیسی نینگ هم یره لنگن لیگی بیلدیریلدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
